BLA พุ่ง 3% นิวไฮรอบ 4 ปี ลุ้นปี 65 ยอดขายประกันพุ่ง โบรกฯ เคาะเป้า 42 บ.
BLA พุ่ง 3% มาที่ 39.50 บ. นิวไฮรอบกว่า 4 ปี ลุ้นปี 65 ยอดขายประกันพุ่ง หลังโควิด-19 ยังระบาด-คนสนใจทำประกันมากขึ้น โบรกฯ เคาะเป้า 42 บ. ประเมินปี 64 กำไรแตะ 4.2 พันลบ.
BLA พุ่ง 3% มาที่ 39.50 บ. นิวไฮรอบ 4 ปี ลุ้นปี 65 ยอดขายประกันพุ่ง หลังโควิด-19 ยังระบาด-คนสนใจทำประกันมากขึ้น โบรกฯ เคาะเป้า 42 บ.
6 ม.ค. 2565

ผู้สื่อข่าวรายงานว่า ราคาหุ้น บริษัท กรุงเทพประกันชีวิต จำกัด (มหาชน) หรือ BLA ล่าสุด ณ เวลา 10:45 น. อยู่ที่ 39.50 บาท บวก 1 บาท หรือ 2.60% สูงสุดที่ 39.50 บาท ต่ำสุดที่ 38.50 บาท ด้วยมูลค่าซื้อขาย 122.96 ล้านบาท โดยราคาหุ้น BLA ปรับตัวขึ้นสูงสุดในรอบ 4 ปี นับตั้งแต่ราคาหุ้นอยู่ที่ระดับ 40.75 บาท เมื่อวันที่ 16 ต.ค.2560

ทั้งนี้บล.เคทีบีเอสที ระบุในบทวิเคราะห์ (6 ม.ค.2565) ว่า  วางเป้าเชิงกลยุทธ์หุ้น BLA ที่ 42 บาท คาดยอดขายประกันปี 2565 โตต่อ พร้อมรุกฐานลูกค้ากลุ่มใหม่ โดยประเมินรายได้จากเบี้ยประกันเติบโตต่อ หลังวิกฤติยอดจะไม่แผ่วอีกทั้งค่าเฉลี่ยของเบี้ยประกันสุขภาพมีโอกาสเพิ่มขึ้นเมื่อเทียบจากปีก่อน จากการปรับรูปแบบความคุ้มครอง
โดยมองปี 2565 จะเป็นปีทองของการสร้างฐานลูกค้ากลุ่มใหม่ที่มีอายุโดยเฉลี่ยน้อยลงจากการตะหนักถึงความคุ้มครองที่มีประโยชน์เมื่อถึงเวลาจำเป็น
ขณะที่ Bloomberg Consensus ประเมินกำไรสุทธิปี 2564-2565 ที่ 4.2 พันล้านบาท และ 4.68 พันล้านบาท เพิ่มขึ้น 168%เมื่อเทียบจากปีก่อน  และเพิ่มขึ้น 11% เมื่อเทียบจากปีก่อน ตามลำดับ
 